Porumbeii "amenință" rețeaua de internet prin satelit a lui Elon Musk.
Un expert spune că porumeii îi perturbează rețeaua de internet prin satelit a lui Elon Musk. Musk a anunțat recent că a livrat 100.000 de terminale pentru testare. Săptămâna trecută, o întrerupere majoră i-a lovit pe utilizatorii serviciului Starlink din întreaga lume.
Un expert în securitate cibernetică din Anglia se plânge că are probleme cu rețeaua de internet prin satelit a lui Elon Musk. Iar de vină ar fi "porumbeii enervanți" care stau pe "farfuriile" antenelor, scrie BBC."Merge foarte bine, dar am observat o serie de întreruperi – unele de o secundă, altele mai lungi", spune profesorul Alan Woodward de la Universitatea din Surrey.Expertul crede că întreruperile ar putea fi provocate porumbeii care stau pe "farfuriile" antenelor.Locuind într-o zonă în care internetul prin fibră optică este inaccesibil, Woodward spune că este entuziasmat să fie unul dintre cei care testează sistemul Starlink.Musk a anunțat recent că a livrat 100.000 de terminale pentru testare.Mica antenă rotundă primește și trimite semnale către sateliții care trec pe deasupra sa și care fac parte dintr-o constelație de 1.700 de sateliți aflați la circa 550 km altitudine. Aceștia au o viteză atât de mare încât pot orbita Pământul la fiecare aproximativ 90 de minute.Gwynne Shotwell, președintele companiei aerospațiale SpaceX, care operează Starlink, a recunoscut că noile terminale sunt afectate din cauza lipsei de semiconductori și a hidrogenului lichid. O cauză ar fi creșterea numărului pacienților cu coronavirus cărora li se administrează oxigen.Prof. Woodward continuă să investigheze cauza principală a problemelor, deși un expert a declarat pentru BBC că "un porumbel așezat pe o antenă Starlink i-ar degrada cu siguranță performanța".Nu doar porumbeii i-au dat bătăi de cap lui Elon Musk. Săptămâna trecută, o întrerupere majoră i-a lovit pe utilizatorii serviciului Starlink din întreaga lume. Potrivit lui Woodward, conexiunea "a dispărut complet". Starlink nu a explicat motivele.